Svea Nord

Svea Nord var en kullgruve på Svalbard. Gruva er en såkalt Longwall-gruve, og en av de største i sitt slag i Europa. Inngangen ligger i det 659 meter høye fjellet Boret i massivet Amelnryggen – under isbreen Gruvfonna 5 km nord for tettstedet Sveagruva. 

Svea Nord inngår i det meget kullrike Sentralfeltet og ble åpnet  for permanent drift av Stortinget i desember 2001. Det anslås at 32 millioner tonn kull er drivverdig. Produksjonen ble skipet ut Store Norskes havneanlegg på Kapp Amsterdam.

Sommeren 2005 brøt det ut en større brann i gruva. Den oppsto ved elektrisk muffeskjøting av et vannrør som deretter tok fyr og antente kullaget. Brannen varte i fem uker og medførte et driftsavbrudd på åtte måneder. Produksjonen startet igjen i april 2006, og gruva produserte 2,3 millioner tonn kull det året. I 2008 var produksjonen 3,4 millioner tonn. 

Store Norske åpnet ny gruve i Lunckefjellet, to kilometer lenger nord, i 2014. Her var det en kullforekomster på 7,6 millioner tonn.

Gruvedriften både i Svea Nord og Lunckefjellet opphørte i 2016. Den 4. mars 2020 ble gruva offisielt stengt etter at alt av verdi og alt som kan forurense var tatt ut.https://www.nrk.no/tromsogfinnmark/stenger-svea-nord-offisielt--1.14928111

 Referanser 

Kategori:Nordenskiöld Land
Kategori:Gruver på Svalbard